Komisijos ataskaita - Europos Sąjungos kelių transporto priemonių benzino ir dyzelino kokybė: ketvirtoji metinė ataskaita (2005 ataskaitiniai metai) /* KOM/2007/0617 galutinis */





LT Briuselis, 17.10.2007 KOM(2007) 617 galutinis KOMISIJOS ATASKAITA Europos Sąjungos kelių transporto priemonių benzino ir dyzelino kokybė: ketvirtoji metinė ataskaita (2005 ataskaitiniai metai) 1. Santrauka Direktyva 98/70/EB [1] nustato degalų, kurie naudojami transporto priemonėms su kibirkštinio ir slėginio uždegimo varikliais, minimalius reikalavimus, grindžiamus sveikatos ir aplinkos apsaugos reikmėmis. Kuro kokybė labai svarbi aplinkai, nes turi poveikį variklių išmetamų teršalų kiekiui ir atitinkamai oro kokybei. Nuo jos taip pat priklauso, kaip lengvai ir kokiomis sąnaudomis gamintojai gali sumažinti teršalų ir šiltnamio efektą sukeliančių dujų. Direktyvoje 2003/17/EB [2], iš dalies keičiančioje Direktyvą 98/70/EB, reikalaujama toliau mažinti sieros kiekį benzine ir dyzeline. Nesilaikant degalų reikalavimų gali padidėti teršalų išmetimas (pavyzdžiui, pertekliniai deguoniniai junginiai gali padidinti NOx išmetimą) ir netgi būti pakenkta varikliui ir papildomo išmetamųjų teršalų apdorojimo sistemoms (pavyzdžiui, perteklinis sieros kiekis gali pakenkti katalizatoriui), dėl to padidėtų oro teršalų išmetimas. Siekdamos užtikrinti, kad būtų laikomasi pagal šią direktyvą privalomų degalų kokybės standartų, valstybės narės turi taikyti degalų kokybės priežiūros sistemas. Direktyvos 98/70/EB 8 straipsnyje reikalaujama, kad Komisija kasmet paskelbtų degalų kokybės valstybėse narėse ataskaitą. Šioje ketvirtojoje Komisijos ataskaitoje apibendrinami valstybių narių pateikti 2005 m. duomenys apie benzino ir dyzelino kokybę, taip pat parduotą degalų kiekį. 2005 m. nacionalines ataskaitas pateikė visos valstybės narės, išskyrus Prancūziją. 2005 m. degalų kokybės priežiūros rezultatai rodo, kad degalai iš esmės atitinka Direktyvoje 98/70/EB numatytus benzino ir dyzelino reikalavimus, o viršijimų vėl nustatyta nedaug. Benzino atveju nustatyta, kad daugiausia buvo viršyti šie pagrindiniai parametrai: oktaninis skaičius, nustatytas tiriamuoju metodu (RON) [3], garų slėgis vasarą [4] ir distiliacija arba išgarintas produkto kiekis esant 100°C arba 150°C [5] temperatūrai. Dyzelino atveju nustatyta, kad daugiausia buvo viršyti šie pagrindiniai parametrai: sieros kiekis, distiliacija esant 95 % taškui, cetaninis skaičius ir tankis. Nors keletas valstybių narių pranešė, kad buvo reikalavimų neatitinkančių mėginių, palyginti su praėjusiais metais apskritai gerokai mažiau mėginių viršijo ribines vertes (ir bandymų metodų leistinas nuokrypio ribas). Tačiau kelių ES 10 valstybių narių ataskaitose nurodyta, kad daug mėginių neatitinka ribinių verčių. Belgija nurodė didesnę (~3,5 %) reikalavimų neatitinkančių mėginių dalį už kitas valstybes nares, tačiau, palyginti su ankstesniais metais, Belgija labiau atitinka keliamus reikalavimus. Sieros kiekis dyzeline 2005 m. buvo ypatinga problema (daugiausia ES 10), nes nuo 2005 m. pradžios buvo nustatytas naujas privalomas <50 ppm kiekis. Kelios ES 10 valstybės narės tų metų pradžioje turėjo problemų dėl parduotų degalų su didesniu sieros kiekiu ir buvo rasta daugiau mėginių su didesnį sieros kiekį turinčiu dyzelinu ir gazoliu, negu ankstesniais metais. Komisija neturi duomenų apie jokį su tokiu viršijimu susijusį neigiamą poveikį transporto priemonių išmetamų teršalų kiekiui ar variklio veikimui, tačiau ir toliau ragina valstybes nares imtis priemonių visiškai atitikčiai užtikrinti. Dauguma valstybių narių jau ėmėsi priemonių šiuo tikslu. Išsami informacija apie valstybių narių veiksmus siekiant užtikrinti, kad būtų laikomasi reikalavimų, pateikiama (jei valstybės narės pateikė tokią informaciją) atskiroms valstybėms narėms skirtose 2005 m. išsamios ataskaitos dalyse [6]. Komisija privalo toliau stebėti, kaip laikomasi kuro kokybei keliamų reikalavimų, nurodytų Direktyvoje, ir siekia gerinti 2006 ir vėlesnių ataskaitinių metų duomenų analizę. Siekiant sumažinti oro taršą ir įdiegti naujas variklių technologijas, svarbu atkreipti dėmesį į tai, kad ES 15 valstybių narių 2001–2005 m. degalų, kuriuose sieros kiekis yra <10 ppm ir <50 ppm, dalis smarkiai padidėjo. Nuo 2005 m. reikalaujama, kad visuose degaluose sieros kiekis būtų <50 ppm ir visose valstybėse narėse būtų parduodami degalai, kuriuose sieros kiekis yra <10 ppm. Vidutinis sieros kiekis, kaip matyti 1 lentelėje, 2005 m. yra gerokai žemesnis nei 2004 m. 1 lentelė. Vidutinio sieros kiekio benzine ir dyzeline ES metinė tendencija | Vidutinis sieros kiekis, ppm | ES 15 | ES 10 | Degalai/ Metai | 2001 | 2002 | 2003* | 2004* | 2005* | 2005* | 2005 | Benzinas | 68 | 51 | 37 | 38 | 19 | 19 | 23 | Dyzelinas | 223 | 169 | 125 | 113 | 25 | 24 | 37 | Duomenys iš ES 10 valstybių narių pateikti nuo 2004 m. *Išskyrus Prancūziją, kuri nepateikė 2003–2005 m. ataskaitų. Nacionalinės degalų kokybės priežiūros sistemos vis dar labai skiriasi. Tačiau tikimasi, kad Direktyvos reikalavimai paskatins labiau suvienodinti kokybės priežiūros sistemas ir pagerinti ataskaitų kokybę. 2. Įvadas Benzino ir dyzelino, kuriuo prekiaujama Europos Sąjungoje, reikalavimai pateikiami Direktyvoje 98/70/EB, o nuo 2005 m. sausio 1 d. taikomas tik vienas degalų reikalavimų sąrašas. Direktyvoje taip pat reikalaujama, kad valstybės narės pateiktų trumpas jų teritorijose parduotų degalų kokybės ataskaitas. Nuo 2004 m. valstybės narės turi pateikti priežiūros pagal Europos standartą EN 14274 [7] arba pagal lygiaverčio patikimumo sistemas rezultatų ataskaitas. Direktyvos 98/70/EB su pakeitimais, padarytais Direktyvos 2003/17/EB 1 straipsnio 5 dalimi, 8 straipsnyje reikalaujama, kad Komisija paskelbtų valstybių narių degalų kokybės priežiūros ataskaitų rezultatus. Vykdant šį reikalavimą, šioje ketvirtojoje Komisijos ataskaitoje pateikiama 2005 m. Bendrijos benzino ir dyzelino kokybės, taip pat parduoto kiekio, duomenų santrauka. Ankstesnių metų ataskaitos pateikiamos Komisijos tinklalapiuose [8]. 3. Nacionalinės priežiūros sistemos Visoje ES buvo taikomi įvairūs degalų kokybės priežiūros sistemų (DKPS) įgyvendinimo metodai: nuo sistemų, grindžiamų Europos standartu EN 14274, kai mėginiai imami degalų mažmeninės prekybos vietose, iki nacionalinių sistemų. Pavyzdžiui, pagal Švedijos ir JK sistemas mėginių ėmimas iš visų naftos perdirbimo įmonių ir importuojamų siuntų ir jų analizė įtraukta į degalų paskirstymo šalyje reikalavimus. Mėginiai taip pat imami atsitiktine tvarka visus metus visoje paskirstymo grandinėje. Kai kuriose valstybėse narėse naudojamos sistemos buvo sukurtos kitais tikslais, ir tai paaiškina tam tikrus sistemų apimties ir taikymo skirtumus ES. Buvo tikimasi, kad nuo 2004 m. jos taps vienodesnės, nes iš dalies pakeistoje direktyvoje reikalaujama: „Valstybės narės, laikydamosi atitinkamo Europos standarto reikalavimų įveda degalų kokybės priežiūros sistemą“ (EN 14274 ir EN 14275 [9]) nuo 2004 m. sausio 1 d. Nuo 2001 m. priežiūros sistemose buvo padaryta daug pakeitimų. Šešios ES 15 valstybės narės savo sistemas pakeitė, kad jos atitiktų EN 14274, taip padarė ir šešios ES 10 valstybės narės. Portugalija informavo, kad ji šiuo metu keičia sistemą, kad ji atitiktų EN 14274. Vadovaujantis direktyva, gali būti leidžiama naudoti alternatyvias priežiūros sistemas, jei jos užtikrina tokio pat patikimumo rezultatus. Iki šiol tik Kipras, Danija ir Malta pateikė informaciją, kuria pagrindžiamas jų nacionalinių sistemų, pagal kurias imama mažiau mėginių, naudojimas. Jungtinė Karalystė taip pat pateikė informaciją apie jų sistemos statistinį patikimumą. 2 schemoje apibendrinamas mėginių ėmimo kiekis 2005 m. visoje ES. 4. 2005 m. ataskaita 4.1 Degalų kokybė ir kiekiai Nors 2005 m. ES buvo prekiaujama benzinu, kurio oktaninis skaičius ir sieros kiekis įvairus, daugiausia parduota RON95 benzino (84 % viso kiekio, iš kurių 66 % mažai sieringas ir 34% besieris benzinas [10]); išsami valstybių narių informacija pateikiama 1 schemoje ir priedo lentelėje (Prancūzija 2003–2005 m. degalų kokybės priežiūros duomenų nepateikė). Iš viso parduota 61 % mažai sieringo (<50 ppm) ir 39 % besierio (<10 ppm) benzino. Mažai sieringo ir besierio dyzelino parduota atitinkamai 67 % ir 33 %. Palyginti su 2001 m., <50 ppm ir <10 ppm sieros turinčių degalų kiekis žymiai padidėjo, nes tais metais jie sudarė apie 20 % viso parduoto benzino ir dyzelino ES, o šiuo metu toks yra beveik visas parduodamas benzinas ir dyzelinas. ES 10 valstybėse narėse parduotas kiekis sudarė atitinkamai 10,5 % ir 11,3 % viso ES parduoto benzino ir dyzelino (nuo 2004 m. nežymiai padidėjo). Palyginti su ES 15, ES 10 valstybių narių buvo parduota žymiai mažesnė besierio benzino dalis (15,5 %), tačiau šiek tiek didesnė besierio dyzelino dalis (36 %). 1 schema: ES degalų pardavimas pagal degalų tipą (%) Benzino pardavimas | 2005 | Dyzelino pardavimas | 2005 | (...PICT...) (...PICT...) | | | Degalų tipas | % | | Degalų tipas | % | 1 | Bešvinis benzinas min. RON=91 | 0,0 % | 13 | Dyzelinas | 0,1 % | 2 | Bešvinis benzinas min. RON=91 (<50 ppm S) | 0,3 % | 14 | Dyzelinas (<50 ppm sieros) | 66,5 % | 3 | Bešvinis benzinas min. RON=91 (<10 ppm S) | 7,7 % | 15 | Dyzelinas (<10 ppm sieros) | 33,5 % | 4 | Bešvinis benzinas min. RON=95 | 0,0 % | | | | 5 | Bešvinis benzinas min. RON=95 (<50 ppm S) | 55,4 % | | | | 6 | Bešvinis benzinas min. RON=95 (<10 ppm S) | 28,0 % | | | | 7 | Bešvinis benzinas 95=<RON<98 | 0,0 % | | | | 8 | Bešvinis benzinas 95=<RON<98 (<50 ppm S) | 4,1 % | | | | 9 | Bešvinis benzinas 95=<RON<98 (<10 ppm S) | 0,0 % | | | | 10 | Bešvinis benzinas RON>=98 | 0,0 % | | | | 11 | Bešvinis benzinas RON>=98 (<50 ppm S) | 0,9 % | | | | 12 | Bešvinis benzinas RON>=98 (<10 ppm S) | 3,5 % | | | | 2005 m., kaip ir 2001–2004 m., daugiausia degalų parduota (remiantis gautais duomenimis) Vokietijoje, Italijoje, Ispanijoje ir Jungtinėje Karalystėje (3 schema). Nors daugelyje valstybių narių parduodama daugiau dyzelino, santykinis benzino ir dyzelino kiekis skiriasi. Nuo 2001 m. visoje ES parduodamų degalų klasės vis labiau vienodėja (4 schema). 2005 m. iš esmės buvo 2–3 benzino klasės, pirmiausia pasižyminčios skirtingu oktaniniu skaičiumi (RON kategorijos), tačiau tam tikrais atvejais yra ir atskirų besierių klasių (pavyzdžiui, Estija kiekvienam degalų tipui turi besierę klasę). 2005 m. dešimtyje ES 15 valstybių narių ir keturiose ES 10 valstybėse narėse buvo parduodami atskirų (atitinkamai pažymėtų) nacionalinių besierių (<10 ppm) degalų klasių degalai (ES 15 2001 m. tik 1) (kitose valstybėse narėse buvo degalų su tinkamu sieros kiekiu, tačiau jie nebuvo atitinkamai pažymėti parduodant). 2 schema: Paimtų mėginių kiekis degalų kokybės priežiūros tikslais visoje ES 2005 m. (vidutinis mėginių skaičius pagal degalų klases) (...PICT...) Vidutinis mėginių skaičius / Degalų klasė | | | | | Benzinas | | Dyzelinas | | 3 schema: Nacionalinė prekyba degalais pagal degalų tipus ES (mln. litrų)* (...PICT...) Nacionalinis parduotų degalų kiekis, mln. litrų | | | | | Iš viso benzino: | | Iš viso dyzelino: | | 4 schema: Nacionalinių degalų klasių skaičius pagal degalų tipą visoje ES (...PICT...) Nacionalinių degalų klasių skaičius | | | | | Benzino klasių skaičius | | Dyzelino klasių skaičius | | 5 schema: ES parduotas mažai sieringo benzino kiekis pagal klases (%) (...PICT...) parduoto benzino kiekis pagal klases (%) | | | | Benzinas (įprastas) | | Benzinas (<50 ppm sieros) | | Benzinas (<10 ppm sieros) | 6 schema: ES parduotas mažai sieringo dyzelino kiekis pagal klases (%) (...PICT...) parduoto dyzelino kiekis pagal klases (%) | | | | Dyzelinas (įprastas) | | Dyzelinas (<50 ppm sieros) | | Dyzelinas (<10 ppm sieros) | (...PICT...) 7 schema: Vidutinis sieros kiekis benzine ir dyzeline pagal klases visoje ES (%) (...PICT...) (...PICT...) (...PICT...) Vidutinis sieros kiekis degaluose (ppm) | | | | | Benzinas | | Dyzelinas | | 2001–2004 m. mažo sieringumo degalais buvo prekiaujama daugelyje ES valstybių narių, nors privalomo reikalavimo prekiauti tokiais degalais iki 2005 m. nebuvo (žr. 5 ir 6 schemas). Nuo 2005 m. sausio 1 d. yra privalomi mažo sieringumo (<50 ppm) klasių degalai ir turi būti prekiaujama besierių (<10 ppm) klasių degalais. Tačiau kelios valstybės narės dar turi rinkai pasiūlyti atskirai parduodamus (ir paženklintus) besierius degalus. Kai kurios iš jų pateikė nepakankamai informacijos, kad būtų galima spręsti, ar degalai parduodami išlaikant tinkamą geografinę pusiausvyrą, kaip reikalaujama Direktyvoje, o Kipre, Maltoje ir Jungtinėje Karalystėje šiais degalais dar neprekiaujama. Iki 2009 m. valstybės narės neprivalo visiškai pereiti prie besierių degalų. Tačiau keturios iš ES 15 valstybių narių (Austrija, Suomija, Vokietija ir Švedija) jau 2005 m. visiškai perėjo prie besierio benzino. Taip pat 3 iš ES 15 valstybių narių (Suomija, Vokietija ir Švedija) 2005 m. visiškai perėjo prie besierio dyzelino (Vokietijoje jo buvo galima nusipirkti nuo 2003 m., o Švedijoje beveik visas dyzelinas yra besieris jau nuo 1999 m.). Dar nė viena iš ES 10 valstybių narių nėra visiškai perėjusi prie besierių degalų. Nors kai kuriose valstybėse narėse nebuvo atskirų (ar ženklintų) besierių degalų klasių arba nebuvo pateikti 2005 m. prekybos duomenys, daugeliu atvejų <10 ppm sieringumo degalais buvo prekiaujama, pavyzdžiui Belgijoje, Airijoje ir Nyderlanduose. Šie duomenys pateikiami 7 schemoje, kuriame parodytas vidutinis sieros kiekis skirtingų klasių benzine ir dyzeline pagal ES valstybes nares. Vidutinis sieros kiekis skaičiuojamas įvertinant duomenis apie praneštą vidutinį sieros kiekį degalų mėginiuose ir parduodamą skirtingų klasių benzino ir dyzelino kiekį. Pagal 1 lentelę metinės tendencijos rodo, kad ES parduodamo vidutinį sieros kiekį turinčio benzino ir dyzelino kiekis mažėja, o pagal 7 schemą matyti, kad daug ankstesniaisiais metais parduodamų degalų jau atitiko 2005 m. nustatytus benzino ir dyzelino sieringumo apribojimus (<50 ppm sieros). 4.2 Direktyvos 98/70/EB nuostatų laikymasis 2005 m. 2 lentelėje pateikiama apibendrinta informacija, kaip valstybės narės 2005 m. laikėsi Direktyvos 98/70/EB reikalavimų, susijusių su mėginių analizės rezultatais, kurie lyginami su ribinėmis vertėmis, ir susijusių su ataskaitų forma bei turiniu. 2001–2004 m. tam tikrais atvejais atitikties vertinimo kokybei neigiamą poveikį turėjo valstybių narių pateikta neišsami informacija. Daugiau informacijos apie veiksmus, kurių valstybės narės ėmėsi dėl ribinių verčių nesilaikymo, pateikiama (jei valstybės narės pateikė tokią informaciją) atskiroms valstybėms narėms skirtose 2005 m. išsamios ataskaitos dalyse [11]. Matyti, kad 6 valstybių narių visi benzino ir dyzelino mėginiai atitinka Direktyvos 98/70/EB ribinių verčių reikalavimus (palyginti su penkiomis ES 15 valstybėmis narėmis 2001 m. ir vienuolika ES 25 valstybių narių 2004 m.). Išskyrus deguoninius junginius (informacija apie 7 valstybes nares pateikiama lentelės 4 ir 5 pastabose), 21 valstybė narė taip pat pateikė išsamias ataskaitas pagal įvairius direktyvoje nurodytus priežiūros parametrus. 2005 m. 17 valstybių narių (8 iš ES 15) pranešė apie bent vieną Direktyvos 98/70/EB reikalavimų neatitinkantį benzino mėginį, palyginti su atitinkamai 13 valstybių narių 2004 m. (6 iš ES 15). 2002 ir 2003 m. apie bent vieną reikalavimų neatitinkantį mėginį pranešė devynios ES 15 valstybės narės, kai 2001 m. tokių šalių buvo 10. Jų atveju daugiausia problemų vėl kėlė šie parametrai: oktaninis skaičius, nustatytas tiriamuoju metodu (38 mėginiai), garų slėgis vasarą (45 mėginiai) ir distiliacija – išgarinto produkto kiekis esant 100°C arba 150°C temperatūrai (9 mėginiai). Dyzelino atveju 13 valstybių narių (4 iš ES 15 valstybių narių) pranešė apie bent vieną Direktyvos 98/70/EB reikalavimų neatitinkantį mėginį. Tai lygintina su keturiomis ES 15 valstybėmis narėmis 2001 m., šešiomis – 2002 m. ir penkiomis – 2003 m. ir 8 ES valstybėmis narėmis 2004 m. (2 iš ES 15 valstybių narių). Iš jų, daugiausia problemų kėlė šie parametrai: sieros kiekis (133 mėginiai), distiliacija esant 95 % taškui (54 mėginiai), cetaninis skaičius (6 mėginiai) ir tankis (5 mėginiai). Nors keletas valstybių narių pranešė, kad buvo reikalavimų neatitinkančių mėginių, palyginti su praėjusiais metais, gerokai mažiau mėginių viršijo ribines vertes (ir bandymų metodų leistinas nuokrypio ribas). Tačiau kelių ES 10 valstybių narių ataskaitose nurodyta, kad daug mėginių neatitinka ribinių verčių. Belgija nurodė didesnę reikalavimų neatitinkančių mėginių dalį už kitas valstybes nares, tačiau palyginti su ankstesniais metais, šiais metais Belgija labiau atitinka keliamus reikalavimus. Sieros kiekis šiais metais buvo ypatinga problema (daugiausia ES 10 valstybių narių) dėl to, kad nuo 2005 m. pradžios buvo nustatytas privalomas <50 ppm kiekis. Kelios ES 10 valstybės narės tų metų pradžioje turėjo problemų dėl parduotų degalų su didesniu sieros kiekiu ir buvo rasta daugiau mėginių su didesnį sieros kiekį turinčiu dyzelinu ir gazoliu, negu ankstesniais metais. 2 lentelė. Informacijos, kaip valstybės narės 2005 ataskaitiniais metais laikėsi Direktyvos 98/70/EB reikalavimų, santrauka Valstybė narė | Ribinės vertės viršijimas(1) (patikimumo ribos – 95 %) [Reikalavimų neatitinkantys mėginiai / Iš viso mėginių | Neišsami ataskaita [Neišmatuotų parametrų skaičius / Iš viso] | Vėluota pateikti ataskaitą (reikalauta iki 2006 06 30)(2) | Pastabos | | Benzinas | Dyzelinas | Benzinas | Dyzelinas | | | Austrija | 4 / 205 | 3 / 100 | | | | | Belgija | 232 / 4957 | 232 / 3748 | 1 / 18 | | <6 mėnesius | (3) | Kipras | | 19 / 155 | 7 / 18 | | <1 mėnesį | (4) | Čekija | 45 / 1381 | 64 / 1653 | | | | | Danija | | | | | | | Estija | 10 / 300 | 1 / 114 | | | <4 mėnesius | (7) | Suomija | 2 / 257 | | | | | | Prancūzija | | | | | Negauta | | Vokietija | 6 / 543 | 1 / 240 | | | <3 mėnesius | | Graikija | 1 / 289 | | 6 / 18 | | <2 mėnesius | (4) | Vengrija | 7 / 120 | | | | | | Airija | 3 / 118 | | 6 / 18 | | <2 mėnesius | (5) | Italija | 3 / 318 | 6 / 309 | | | | | Latvija | 1 / 251 | 9 / 438 | | | <1 mėnesį | (8) | Lietuva | 8 / 192 | 20 / 268 | | | | | Liuksemburgas | | | | | <6 mėnesius | | Malta | 13 / 51 | 23 / 31 | | 1 / 5 | <5 mėnesius | (9) | Nyderlandai | 1 / 106 | | | | | | Lenkija | 16 / 392 | 15 / 204 | | | | | Portugalija | | | 7 / 18 | | | (4) (6) | Slovakija | 7 / 236 | 1 / 102 | | | | | Slovėnija | 22 / 136 | 25 / 152 | | | | | Ispanija | | | | | <1 mėnesį | | Švedija | | | 6 / 18 | | | (4) | Jungtinė Karalystė | | | | | <3 mėnesius | | Šalių skaičius | 17 | 13 | 6 | 1 | 12 | | Pastabos: | Neįmanoma patikrinti, ar ribinės vertės nebuvo viršytos visuose mėginiuose, kai ataskaitose pateikta neišsami informacija. Kai iš pateiktos informacijos nebuvo galima nustatyti, kiek mėginių viršija ribinę vertę, „>“ ženklas rodo, kad nurodomas mažiausias ribas viršijančių mėginių skaičius ir jis gali būti didesnis. | | Direktyvoje 98/70/EB nurodyta, kad valstybės narės turi pateikti priežiūros ataskaitas ne vėliau kaip iki kiekvienų metų birželio 30 d. | | Apie deguonies kiekį ataskaitose nepranešama. | | Informacijos apie deguoninius junginius (išskyrus eterius, kurių molekulėje yra daugiau nei 5 anglies atomai) nepateikta. Iš esmės visos sąraše esančios medžiagos matuojamos iš karto taikant deguoninių junginių (oksigenatų) tyrimo metodus. Tačiau sistema turi būti kalibruojama naudojant kalibravimo mėginį, kurį sudaro tokie pat deguoniniai junginiai tokiomis pat proporcijomis, kaip ir tiriamajame mėginyje. Daugeliu atvejų nėra aišku, ar tai buvo padaryta, tačiau Portugalija pranešė, kad kuro sudėtyje nėra jokių kitų deguoninių junginių. Visas organiškai sujungto deguonies kiekis skaičiuojamas pagal atskirų nustatytų sudedamųjų dalių masės procentus. | | Informacijos apie deguoninius junginius (išskyrus eterius, kurių molekulėje yra daugiau nei 5 anglies atomai) nepateikta (išsamesnė informacija pateikiama 4 pastaboje). | | Portugalija taip pat šiais metais nematavo švino kiekio. | | Estija pranešė apie 5 besierio benzino ir 4 besierio dyzelino klases, kurios viršijo šioms degalų klasėms nacionalinėje specifikacijoje nustatytas leistinas sieros kiekio nuokrypio ribas. Šie reikalavimų neatitinkantys mėginiai neįtraukti į bendrą sumą, nes jie patenka į privalomas <50 ppm benzino ir dyzelino ribines vertes. | | Atrodo, kad 2005 m. pradžioje Latvijoje buvo parduotas tam tikras eilinio dyzelino (<350 ppm) kiekis, nesilaikant nuo 2005 m. pradžios įsigaliojusio <50 ppm ribinių verčių reikalavimo. | | Vietoj cetaninio skaičiaus nustatytas cetaninis indeksas. | 5. Išvados Degalų kokybė yra labai svarbus aplinkosaugos veiksnys, nes ji daro poveikį variklių teršalų išmetimui, taigi ir oro kokybei apskritai, taip pat nuo jos priklauso, ar lengvai ir kokiomis sąnaudomis gamintojai gali sumažinti teršalų ir šiltnamio efektą sukeliančių išmetamųjų dujų. 2005 m. degalų kokybės priežiūros rezultatai rodo, kad degalai iš esmės atitinka Direktyvoje 98/70/EB numatytus benzino ir dyzelino reikalavimus, o pažeidimų nustatyta labai nedaug. Komisija neturi duomenų apie su tokiu viršijimu susijusį neigiamą poveikį transporto priemonių išmetamų teršalų kiekiui ar variklio veikimui. Komisija yra susirūpinusi dėl šių viršijimų ir toliau prižiūrės, kaip laikomasi direktyvoje nustatytų degalų kokybei keliamų reikalavimų. Be to, nuo 2006 ataskaitinių metų Komisija ketina atlikti detalesnę gaunamų duomenų statistinę analizę. 2001–2004 m. degalų, kuriuose sieros kiekis yra <10 ir <50 ppm, dalis smarkiai augo. 2005 m. šių degalų dalys žymiai padidėjo, kai tapo privalomas <50 ppm sieros kiekis ir ES tapo privaloma prekiauti degalais, kuriuose sieros kiekis yra <10 ppm. 2005 m. daugumoje valstybių narių buvo parduodama besierių degalų (Jungtinė Karalystė, Malta ir Kipras dar turi pradėti jais prekiauti). Tačiau matyti, kad vis dar pasitaiko, kad kai kuriose valstybėse narėse šios klasės nėra ženklinamos. Nepakankamas ženklinimas iki privalomo 2009 m. termino gali sutrukdyti į rinką pateikti transporto priemones, kuriuose naudojama technologija, kuriai būtini besieriai degalai, nes nepaženklinus, vartotojai neturi galimybės pasirinkti šių degalų. Tai ypač nepalanku tų transporto priemonių, kuriose naudojamai technologijai būtini besieriai degalai, savininkams, be to, labai sumažina galimybės nusipirkti šį kriterijų atitinkančių degalų, naudą. Atitinkamai negalėtų būti įgyvendintas visas transporto sektoriaus siūlomas CO2 mažinimo potencialas. Belgija, Čekija, Airija, Latvija, Liuksemburgas ir Slovėnija galėtų imtis priemonių, kad degalai, kuriuose nėra sieros, artimiausiais metais būtų paženklinti. Ataskaitos apie ženklinimą galėtų užtikrinti automobilių pramonę, kad reikalingo kuro bus galima nusipirkti; dėl to būtų galima į rinką pateikti daugiau transporto priemonių, visiškai pasinaudojančių besierio kuro privalumais, ir tai atitinkamai būtų naudinga aplinkai, nes sumažėtų teršalų ir šiltnamio efektą sukeliančių dujų. Apskritai valstybės narės pateikė labai mažai informacijos apie tai, kokiu geografiniu mastu galima nusipirkti besierių degalų. Dauguma valstybių narių tiesiog teigia, kad jų įmanoma plačiai nusipirkti, tačiau nepateikė papildomos informacijos, kuria remiantis būtų galima išmatuoti geografinį paplitimą. Nacionaliniu lygiu taikomos degalų kokybės priežiūros sistemos skiriasi, todėl reikalingas tolesnis derinimas, kad galima būtų gauti skaidrius ir palyginamus rezultatus. Įgyvendinant Direktyvą 2003/17/EB, pagerėjo ataskaitų kokybė, nes valstybės narės turi pateikti priežiūros ataskaitas pagal naująjį Europos standartą EN 14274 arba lygiaverčio patikimumo sistemas. Tais atvejais, kai valstybės narių ataskaitos neatitinka EN 14274 formato, būtina pateikti pateisinamas priežastis. PRIEDAS: 2005 m. prekyba degalais pagal degalų tipus ES (mln. litrų) ID Nr.: | Milijonai litrų | Austrija | Belgija | Danija | Suomija | Prancūzija | Vokietija | Graikija | Airija | Italija | Liuksemburgas | Nyderlandai | Portugalija | Ispanija | Švedija. | Jungtinė Karalystė | ES 15 | ES 15 | | Degalų klasė | AU | BE | DK | FI | FR | DE | EL | IE | IT | LU | NL | PT | ES | SE | UK | ES 15 | iš viso % | 1 | Bešvinis benzinas min. RON=91 | - | - | - | - | - | - | - | - | - | - | - | - | - | - | - | 0 | 0,0% | 2 | Bešvinis benzinas min. RON=91 (<50 ppm S) | - | - | - | - | - | - | - | - | - | 3 | - | - | - | - | - | 3 | 0,0% | 3 | Bešvinis benzinas min. RON=91 (<10 ppm S) | 738 | - | 525 | - | - | 8,884 | - | - | - | - | - | - | - | - | - | 10,147 | 8,6% | 4 | Bešvinis benzinas min. RON=95 | - | - | - | - | 0 | - | - | - | - | - | - | - | - | - | - | 0 | 0,0% | 5 | Bešvinis benzinas min. RON=95 (<50 ppm S) | - | 1,055 | - | - | - | - | 4,229 | 1,646 | 16,461 | 524 | 7,089 | - | 8,066 | - | 24,082 | 63,151 | 53,4% | 6 | Bešvinis benzinas min. RON=95 (<10 ppm S) | 1,986 | 659 | 1,951 | 2,232 | - | 21,849 | - | 669 | 979 | - | - | - | - | 5,104 | - | 35,429 | 30,0% | 7 | Bešvinis benzinas 95=<RON<98 | - | - | - | - | 0 | - | - | - | - | - | - | - | - | - | - | 0 | 0,0% | 8 | Bešvinis benzinas 95=<RON<98 (<50 ppm S) | - | - | - | - | - | - | 735 | - | - | - | - | 1,919 | 575 | - | 1,273 | 4,502 | 3,8% | 9 | Bešvinis benzinas 95=<RON<98 (<10 ppm S) | - | - | - | - | - | - | - | 1 | - | - | - | - | - | - | - | 1 | 0,0% | 10 | Bešvinis benzinas RON>=98 | - | - | - | - | 0 | - | - | - | - | - | - | - | - | - | - | 0 | 0,0% | 11 | Bešvinis benzinas RON>=98 (<50 ppm S) | - | 276 | - | - | - | - | 136 | - | - | 131 | 310 | - | - | - | - | 854 | 0,7% | 12 | Bešvinis benzinas RON>=98 (<10 ppm S) | 83 | 395 | 16 | 269 | - | 992 | 268 | - | - | - | 1 | 495 | 1,190 | 384 | - | 4,094 | 3,5% | | Benzinas (įprastas) | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0,0% | | Benzinas (<50 ppm sieros) | 0 | 1,331 | 0 | 0 | 0 | 0 | 5,100 | 1,646 | 16,461 | 659 | 7,399 | 1,919 | 8,641 | 0 | 25,355 | 68,510 | 58,0% | | Benzinas (<10 ppm sieros) | 2,807 | 1,055 | 2,492 | 2,501 | 0 | 31,725 | 268 | 670 | 979 | 0 | 1 | 495 | 1,190 | 5,488 | 0 | 49,671 | 42,0% | | Iš viso benzino: | 2,807 | 2,386 | 2,492 | 2,501 | 0 | 31,725 | 5,369 | 2,315 | 17,440 | 659 | 7,400 | 2,413 | 9,831 | 5,488 | 25,355 | 118,181 | 100,0% | 13 | Dyzelinas | - | - | - | - | 0 | - | - | - | - | - | - | - | - | - | - | 0 | 0,0% | 14 | Dyzelinas (<50 ppm sieros) | 976 | 7,269 | - | - | - | - | 2,446 | 1,801 | 27,081 | 2,139 | 9,000 | 5,476 | 27,840 | - | 23,389 | 107,418 | 66,9% | 15 | Dyzelinas (<10 ppm sieros) | 6,535 | 168 | 2,782 | 2,383 | - | 34,206 | 9 | 890 | 1,467 | - | - | 403 | 0 | 4,270 | - | 53,113 | 33,1% | | Iš viso dyzelino: | 7,511 | 7,437 | 2,782 | 2,383 | 0 | 34,206 | 2,455 | 2,691 | 28,549 | 2,139 | 9,000 | 5,879 | 27,840 | 4,270 | 23,389 | 160,530 | 100,0% | ID Nr.: | Milijonai litrų | Kipras | Čekija | Estija | Vengrija | Latvija | Lietuva | Malta | Lenkija | Slovakija | Slovėnija | ES 10 | ES 10 | | Europos Sąjunga | Europos Sąjunga | | Degalų klasė | CY | CZ | EE | HU | LV | LT | MT | PL | SK | SI | ES 10 | iš viso % | | ES | iš viso % | 1 | Bešvinis benzinas min. RON=91 | - | - | - | - | - | - | - | - | - | - | 0 | 0,0% | | 0 | 0,0% | 2 | Bešvinis benzinas min. RON=91 (<50 ppm S) | - | 280 | 14 | - | 21 | 80 | - | - | 28 | - | 423 | 3,0% | | 426 | 0,3% | 3 | Bešvinis benzinas min. RON=91 (<10 ppm S) | - | - | 5 | - | - | - | - | - | 73 | - | 78 | 0,6% | | 10,225 | 7,7% | 4 | Bešvinis benzinas min. RON=95 | - | - | - | - | - | - | - | 9 | 5 | - | 14 | 0,1% | | 14 | 0,0% | 5 | Bešvinis benzinas min. RON=95 (<50 ppm S) | 355 | 2,762 | 176 | 1,801 | 350 | 355 | 66 | 4,130 | 94 | - | 10,088 | 72,4% | | 73,239 | 55,4% | 6 | Bešvinis benzinas min. RON=95 (<10 ppm S) | - | - | 121 | - | - | 2 | - | 912 | 562 | - | 1,596 | 11,5% | | 37,025 | 28,0% | 7 | Bešvinis benzinas 95=<RON<98 | - | - | - | - | - | - | - | - | - | - | 0 | 0,0% | | 0 | 0,0% | 8 | Bešvinis benzinas 95=<RON<98 (<50 ppm S) | - | - | - | - | - | - | 24 | - | - | 833 | 857 | 6,2% | | 5,359 | 4,1% | 9 | Bešvinis benzinas 95=<RON<98 (<10 ppm S) | - | - | - | - | - | - | - | - | - | - | 0 | 0,0% | | 1 | 0,0% | 10 | Bešvinis benzinas RON>=98 | - | - | - | - | - | - | - | - | - | - | 0 | 0,0% | | 0 | 0,0% | 11 | Bešvinis benzinas RON>=98 (<50 ppm S) | 55 | 27 | 43 | 175 | 36 | 1 | - | - | 2 | 53 | 393 | 2,8% | | 1,246 | 0,9% | 12 | Bešvinis benzinas RON>=98 (<10 ppm S) | - | - | 36 | 4 | 10 | 7 | - | 404 | 18 | - | 478 | 3,4% | | 4,572 | 3,5% | | Benzinas (įprastas) | 0 | 0 | 0 | 0 | 0 | 0 | 0 | 9 | 5 | 0 | 14 | 0,1% | | 14 | 0,0% | | Benzinas (<50 ppm sieros) | 410 | 3,069 | 233 | 1,976 | 408 | 436 | 90 | 4,130 | 124 | 886 | 11,760 | 84,4% | | 80,270 | 60,8% | | Benzinas (<10 ppm sieros) | 0 | 0 | 162 | 4 | 10 | 9 | 0 | 1,316 | 652 | 0 | 2,152 | 15,5% | | 51,823 | 39,2% | | Iš viso benzino: | 410 | 3,069 | 394 | 1,980 | 418 | 444 | 90 | 5,455 | 781 | 886 | 13,927 | 100,0% | | 132,108 | 100,0% | 13 | Dyzelinas | - | - | - | - | 49 | - | - | 45 | 45 | - | 139 | 0,7% | | 139 | 0,1% | 14 | Dyzelinas (<50 ppm sieros) | 414 | 5,003 | 118 | 2,901 | 716 | 888 | 116 | 1,273 | 443 | 1,010 | 12,882 | 63,0% | | 120,299 | 66,5% | 15 | Dyzelinas (<10 ppm sieros) | - | - | 227 | 59 | 0 | 65 | - | 6,875 | 215 | - | 7,441 | 36,4% | | 60,553 | 33,5% | | Iš viso dyzelino: | 414 | 5,003 | 345 | 2,960 | 765 | 953 | 116 | 8,193 | 703 | 1,010 | 20,461 | 100,0% | | 180,991 | 100,0% | [1] Direktyva 98/70/EB dėl benzino ir dyzelinių degalų (dyzelino) kokybės ir keičianti Tarybos direktyvą 93/12/EEB (OL L 350, 1998 12 28, p. 58). [2] 2003 m. kovo 3 d. Europos Parlamento ir Tarybos direktyva 2003/17/EB, iš dalies keičianti Direktyvą 98/70/EB dėl benzino ir dyzelinių degalų (dyzelino) kokybės (OL L 76, 2003 3 22, p. 10). [3] Oktaninis skaičius, nustatytas tiriamuoju metodu (RON) yra kiekybinis matas, kuris nusako, prie kokio maksimalaus slėgio benzinas turi savybę vidaus degimo variklyje sudegti be detonacijos. Dėl savaiminės detonacijos padidėja kuro sąnaudos ir lakiųjų organinių junginių bei anglies monoksido išmetimas. [4] Garų slėgis yra degalų lakumo matas. Vasarą lakumas yra kontroliuojamas, nes tuo metų laiku dėl aukštos temperatūros gali padidėti lakiųjų organinių junginių, kurie gali lemti priežemio ozono susidarymą, išmetimas. Dėl viršyto kiekio padidėja lakiųjų organinių junginių išmetimas. [5] Distiliavimo parametras nusako, kokia degalų dalis išgaruoja esant 100˚C ir 150˚C temperatūrai. Jis apriboja į benziną įmaišomų lengvesnių komponentų pasirinkimą. Dėl viršytų normų gali susidaryti garų kamščiai ir kilti variklio problemų. [6] žr. http://ec.europa.eu/environment/air/pdf/fqm_summary_2005.pdf [7] EN 14274:2003 – Automobilių degalai – Benzino ir dyzelinių degalų kokybės vertinimas – Degalų kokybės priežiūros sistema (DKPS). [8] http://europa.eu.int/comm/environment/air/fuel_quality_monitoring.htm [9] EN 14275:2003 – Automobilių degalai – Benzino ir dyzelinių degalų kokybės vertinimas – Mėginiai iš mažmeninės prekybos degalinių ir komercinės prekybos vietų degalų įpylimo įrenginių. [10] Terminas „mažai sieringas“ apibūdina degalus, kuriuose sieros kiekis yra 50 ppm; terminas „besieris“ apibūdina degalus, kuriuose sieros kiekis yra 10 ppm. [11] Žr. http://europa.eu.int/comm/environment/air/fuel_quality_monitoring.htm --------------------------------------------------